MacAgyar (MacTusk)

**Zsákmány:** | **, ,**
 **DebugSpawn:** | "walrus"

**"Tengeri tehénember!"**

*-Wolfgang*

**MacAgyar (MacTusk)** egy agresszív lény, mely a Rozmár Táborból (Walrus Camp) jelenik meg a Téli (Winter) időszakban. Ő a "MacTusk N' Son" vadászcsapat vezetője, aki mindig a fiával Kis MacAgyarral (Wee MacTusk) utazgat, két Kék Véreb (Blue Hound) társaságában. Halála után 2,5 nap múlva újra terem. Miután meghalt, mindig dob egy Húst (Meat), és egy Fúvócsövet (Blow Dart), és esetleg egy Rozmár Agyarat (Walrus Tusk), és egy Skót Sapkát (Tam'o Shanter).

A MacAgyarat 2x kell megtámadni a Jégbottal (Ice Staff), hogy az megfagyjon, valamint 1x kell meglőni az Altató Fúvócsővel (Sleep Dart) ahhoz, hogy elaludjon.

 Viselkedés

MacAgyar csak napközben aktív. Ha észreveszi a játékost, üldözőbe veszi, valamint gyakran küldi a Vérebeit is a játékosra (ekkor egy csatakiáltást hajt végre). MacAgyar egy Fúvócsővel szokott támadni, miközben folyamatosan próbálja tartani a távolságot. Az ő Fúvócsöve hosszabb hatótávolságig elér, mint a játékos által használt Fúvócső, viszont kevesebb sebzési kárt okoz. A játékos elkerülheti a lövéseket, ha jól időzít; egy Sétabot (Walking Cane), vagy az utakon való futás megkönnyítheti a lövedékek elkerülését.

 Vadászat

Először iktassuk ki a Vérebeket. Ők gyorsabbak mint a vadászcsapat tagjai, így könnyen elvezethetjük őket a csoporttól, majd megölhetjük őket.

Javasoljuk, hogy távolsági fegyverekkel támadjuk a MacAgyarokat, hiszen ha közeledünk hozzájuk, akkor azok elszaladnak, így elég nehéz közelharcban legyőzni őket. Egy Bumeráng (Boomerang), valamint egy Páncél (Armor) viselésével legyőzhetjük őket (ez a legegyszerűbb, és legolcsóbb módszer). Ha használjuk a Jégbotot, vagy az Altató Fúvócsövet, akkor megtámadhatjuk őket közelharci fegyverekkel is.

Alternatív megoldásként a MacAgyarakat megölhetjük akár 2db Fúvócsővel is. Mivel mindig dobnak egy Fúvócsövet halálukkor, ezért egyet visszakaphatunk.

Amikor a Rozmár Tábor még inaktív, a játékos elhelyezhet néhány csapdát a közelében. Helyezzünk el három Fog Csapdát (Tooth Trap) a tábor közelébe (ez a legegyszerűbb módja a csapdakészítésnek).

Rávezethetünk egy csoport Pengullt a MacAgyarokra, melyek könnyű szerrel megölik őket (a Vérebeket is).

Akár felhasználhatjuk Chestert is, mint csali.

Ha egy MacAgyar üldözőbe vesz minket, akkor csaljuk őt minél messzebb a táborától, aztán amikor abbahagyja az üldözést és figyelmen kívül hagyva a játékost elindul vissza a tábora felé, gyorsan támadjuk meg őt egy közelharci fegyverrel, ezáltal egy ideig "megbénul" mielőtt elkezdene támadni, így bevihetünk néhány ütést.

Az alábbi táblázatban azt láthatjuk, hogy mennyi ütés szükséges egy adott fegyverrel ahhoz, hogy megöljünk egy MacAgyart, ha a karakter sebzése alapértelmezett.

 Apróságok

A MacAgyar Vadászcsapat a "Winter's Tale" frissítéskor került be a játékba.

A MacAgyarak 33 sebzési kárt tudnak okozni a Fúvócsővel, a játékosok viszont ugyan ezzel a fegyverrel 100-at.

Wolfgang a MacAgyarokra ezt mondja: "Tengeri tehénemberek". A tengeri tehén egy valóban létező növényevő emlős, mely hasonlít a rozmárhoz.

MacAgyar egykor ismerte Maxwellt, és talán barátkozott is vele.

 Galléria

MacAgyar és a csapatának többi tagja.Megfagyott MacAgyar.Halott MacAgyar.Agresszívvé vált MacAgyar.MacAgyar használja a Fúvócsövét.Alvó MacAgyar.